Славутасці Мінскай вобласці: што паглядзець побач?
Вывучылі ўвесь Мінск уздоўж і ўпоперак? Мучыцеся пытаннем, што паглядзець яшчэ? Не адкрыем таямніцу, калі скажам, што за межамі сталіцы ўсё ж існуе жыццё, прычым вельмі цікавае і насычанае! Сёння VETLIVA расказвае пра тое, якія славутасці побач з Мінскам абавязкова варта наведаць, як толькі ў вас з'явіцца час.
Славутасці Мінскай вобласці
Сядзіба Гутэн-Чапскіх
Бяздонка
Касцёл Св. Андрэя ў Нарачы
Крыніца Св. Панцеляймона
Парк камянёў у Рубяжэвічах
Дзе: горад Нясвіж, Нясвіжскі раён, Мінская вобласць
Нясвіжскі палац — сапраўдная класіка на ўсе часы. Замежнікі і самі беларусы прыязджаюць сюды на экскурсіі шмат гадоў, і за гэты час комплекс быў занесены ў спіс спадчыны ЮНЭСКА, падвергся рэканструкцыі і пазнаёміў тысячы людзей з гістарычным мінулым Беларусі. Узрушаючая архітэктура палаца, унутраны інтэр’ер залаў, гіганцкі і разнастайны парк комплексу — мы ўжо шмат разоў спявалі дыфірамбы гэтаму месцу і цалкам заслужана. Так, гэта сапраўды адна з лепшых славутасцяў Мінскай вобласці і вельмі файны беларускі палац.
Дзе: вёска Хатынь, Лагойскі раён, Мінская вобласць
Гісторыя Хатыні — гэта не трагедыя асобна ўзятай вёскі. Гэта зборная выява ўсіх населеных пунктаў, спаленых нямецка-фашысцкімі захопнікамі ў перыяд Вялікай Айчыннай вайны. Тых, хто вырашыў ушанаваць іх памяць, сустрэнуць чорна-шэрыя абшары мемарыяльнага комплексу, каплічка і помнік «Непакорны чалавек» — мужчына з дзіцем на руках. Менавіта ў Хатыні сапраўды ўсведамляеш, як важна берагчы мірнае неба над галавой.
Дзе: вёска Пціч, Пухавіцкі раён, Мінская вобласць
Самы вядомы музей-скансэн у Беларусі, месца правядзення мноства нацыянальных фэстаў, ідэальны спосаб цікава пазнаёміцца з культурай Беларусі — гэта ўсё пра Дудуткі. Пабывайце ў самым старым млыне, які і дагэтуль працуе, пазнаёмцеся з ганчарным і сталярным майстэрствам, паспытайце пачастункаў ад самагоншчыка і пекара — словам, забаўляйцеся ад душы.
Дзе: вёска Малая Люцінка, Валожынскі раён, Мінская вобласць
Прырода Беларусі — сапраўды штосьці ўнікальнае і непаўторнае. У нашай краіне знаходзіцца велізарная колькасць паркаў, палёў, лясоў і запаведнікаў, у якіх жывуць рэдкія жывёлы і растуць занесеныя ў Чырвоную кнігу расліны. Налібоцкая пушча — адно з такіх месцаў. 96 гектараў зеляніны сталі хатай для птушак, звярэй і рыб, на якіх, на жаль, на тэрыторыі Пушчы па-ранейшаму вядзецца паляванне. Дарэчы, гэта тэрыторыя была часткова забруджана з-за аварыі на Чарнобыльскай АЭС, таму збіраць грыбы і ягады тут варта з вялікай асцярожнасцю.
Дзе: курортнае мястэчка Нарач, Мядзельскі раён, Мінская вобласць
Нарачанскі край любяць і беларусы, і госці краіны. Тут такое чыстае паветра і такая колькасць вадаёмаў (40, калі быць дакладнымі)! Нядзіўна, што з цягам часу тут з'явілася некалькі курортаў і санаторыяў. Запаведны край багаты рэдкімі жывёламі, цікавымі архітэктурнымі выбітнасцямі, а таксама крыніцамі мінеральных вод. Збольшага дзякуючы Нарачы (дарэчы, самаму буйнаму возеру Беларусі) наша краіна атрымала мянушку «сінявокай». Выдатнае месца для нясумнага і актыўнага адпачынку для сем'яў з дзецьмі.
VETLIVA рэкамендуе: усе гэтыя цікавыя месцы Мінскай вобласці можна наведваць як самастойна, плануючы маршрут толькі зыходзячы са сваіх пажаданняў, так і скарыстацца нашымі файнымі прапановамі з экскурсіямі. Варыянтаў у вас ну вельмі шмат, так што выбірайце цікавую славутасць і наперад — насустрач прыгодам!
Дзе: аграгарадок Лашаны, Мінскі раён, Мінская вобласць
Яшчэ адзін вядомы музей пад адкрытым небам, які палюбіўся не толькі звычайным турыстам, але і знаўцам гісторыі. Лінія Сталіна — гіганцкі ваенна-гістарычны комплекс, які быў адкрыты яшчэ ў 2005 годзе. Гэта славутасць Мінскай вобласці прапануе ўнікальную магчымасць для гасцей Беларусі: у літаральным сэнсе дакрануцца да гісторыі. Большасць экспанатаў — арыгіналы ваеннай тэхнікі мінулага стагоддзя, ва ўсе абарончыя збудаванні можна зайсці, а ў мясцовым рэстаране можна паспытаць сапраўднай салдацкай кашы. А яшчэ тут ёсць файны цір і возера, дзе можна катацца на лодках і катамаранах. Чым не выдатнае месца для правядзення выходных з дзецьмі? Дарэчы, Лінія Сталіна не адзінае месца, куды праводзяцца ваенна-гістарычныя экскурсіі.
Дзе: вёска Студзенка, Барысаўскі раён, Мінская вобласць
Менавіта на гэтым месцы ў 1812 годзе адбылася бітва паміж рускім і французскім войскамі, якая стала адной з вырашальных у перамозе над войскамі Напалеона. Цяперашні комплекс помнікаў на Брылёўскім полі стаў галоўным спотам для арганізацыі касцюмаваных баталій і рэканструкцый баёў. Гэта той самы від фэстаў, у якім абавязаны ўдзельнічаць кожны: такі маштаб уразіць нават самага дасведчанага турыста. На Брылёўскім полі таксама знаходзяцца брацкія магілы, да якіх штогод з'язджаюцца госці з замежжа.
Дзе: вёска Заброддзе, Вілейскі раён, Мінская вобласць
Гэты сапраўды ўнікальны комплекс з'явіўся стараннямі ўсяго двух людзей: мужа і жонкі Цітовічаў. Таленавітая сям'я сваімі намаганнямі і з дапамогай мясцовых жыхароў ператварыла глыбінку ў этнаграфічную казку. Музейны комплекс Заброддзе захоўвае на сваёй тэрыторыі памятныя рэчы, пакінутыя пасля Першай сусветнай вайны, калекцыю рэтра-аўтамабіляў, прадметы культуры і побыту розных эпох. Прасякнуцца атмасферай варта ў Палісадзе памяці, а паспрабаваць стравы нацыянальнай кухні ў мясцовым кафэ. Улетку, дарэчы, тут праводзяцца ночы кіно: можна зручна размясціцца ў крэсле на адкрытым паветры і панастальгіраваць пад фільмы СССР.
Дзе: вёска Станькова, Дзяржынскі раён, Мінская вобласць
У 1722 году вёсцы Станькова пашанцавала патрапіць у рукі даволі цікавай асобы: граф Эмярык Чапскі быў захопленым калекцыянерам і знатаком мастацтва. Дзякуючы яму, апроч сядзібы і гаспадарчых памяшканняў, на тэрыторыі Станькова з'явілася «Скарбніца» — маленькі замак для захоўвання калекцыі кніг Чапскага. Іх у яго, дарэчы, было амаль 20.000! Вядома, не ўся калекцыя захавалася да нашых дзён, ды і сама сядзіба Гутэн-Чапскіх амаль разбурана, але гаспадарчыя памяшканні і рэшткі некалі выдатнай бібліятэкі і калекцыі ацалелі. Яны адназначна варты вашай увагі. Дарэчы, у Беларусі велізарная колькасць старадаўніх сядзібаў, якія захаваліся да нашых дзён, у адрозненне ад рэзідэнцыі Чапскіх. Пра выдатныя, але закінутыя сядзібы краіны чытайце ў нашым артыкуле.
Дзе: аграгарадок Дукора, Пухавіцкі раён, Мінская вобласць
Вось дзе аматары адпачынку ў нацыянальным стылі змогуць сапраўды файна павесяліцца. Ужо на ўездзе ў комплекс вас сустракаюць з танцамі і песнямі, таму нескладана здагадацца: унутры Дукорскага маёнтка будзе вельмі цікава. Вас чакаюць: адзіная ў Беларусі перавернутая хата, алея майстроў з цікавымі сувенірамі, паляна казак для дзяцей, мясцовыя кафэ ў беларускім антуражы і ўзрушаючая прырода. Не забудзьцеся паспрабаваць самагонку, прыгатаваную паводле старадаўніх рэцэптаў!
VETLIVA раіць: спадабалася адразу некалькі файных славутсцяў Мінскай вобласці і баіцеся, што не хопіць часу на іх агляд? Тады вам сапраўды падыдуць нашы шматдзённыя туры!
Цікавыя месцы Мінскай вобласці: трохі гісторыі і магіі
Беларусь поўная таямнічых месцаў і незвычайных выбітнасцяў: можна сустрэць прывідаў падчас экскурсіі па замку, патрапіць на сустрэчу ордэна манахаў ці прайсціся па парку, які складаецца толькі з камянёў. Пра такія месцы мы зараз і раскажам!
Вакол гэтага месца ходзіць мноства легенд: ад падземных тунэляў, якія злучаюць вадаём з рэкамі Беларусі, да некалькіх версій з'яўлення возера. Нядзіўна, што Бяздонку лічаць адным з самых дзіўных месцаў краіны: вада тут сапраўды чорная, што можа напужаць, але пры гэтым вельмі чыстая, можна папаплаваць. Калі вырашыцеся, не палохайцеся дзіўнага адчування: нагой можна выпадкова закрануць кончык сасны, якая апынулася пад вадой і зараз тырчыць, як піка. А яшчэ вада тут гаючая, і гэта не жарты: утрыманне жалеза і дадатковых мікраэлементаў тут такое, што яго хапае для загойвання невялікіх ранак.
Касцёл Святога апостала Андрэя ў Нарачы
Дзе: вёска Нарач, Мядзельскі раён, Мінская вобласць
Наогул, гэта каталіцкі храм, аднак на дадзены момант тут праходзяць службы ордэна манахаў басых кармелітаў (як бы гэта дзіўна не гучала). Касцёл Святога апостала Андрэя заўсёды меў велізарнае значэнне для мясцовых жыхароў: нават калі яго плябана арыштавалі, а ўлады паспрабавалі зачыніць храм, вернікі працягвалі наведваць царкву і праводзіць службы без святара. І знешні, і ўнутраны строй касцёла дзівіць турыстаў, а пакінуты з 1902 года арган дагэтуль выдае цудоўныя гукі музыкі.
Дзе: мястэчка Малы Трасцянец, Мінскі раён, Мінская вобласць
Нягледзячы на светлую фатаграфію, гэта месца — адно з самых страшных на тэрыторыі Беларусі. На тэрыторыі Трасцянца размяшчаўся найбуйнейшы канцэнтрацыйны лагер перыяду Вялікай Айчыннай вайны. Комплекс лагера аб'ядноўваў у сабе палігон, дзе расстрэльваліся зняволеныя, печы для спальвання целаў і месцы пахавання. За час працы Трасцянца было забіта больш за 206.000 чалавек. Цяпер тут знаходзіцца мемарыяльны комплекс з помнікамі і Вечным агнём, аднак нават сонечным днём гэта месца навее цяжкія думкі.
Крыніца Святога Панцеляймона
Дзе: вёска Лоск, Валожынскі раён, Мінская вобласць
Паводле легенд, крыніца Святога Панцеляймона выратавала значную частку рускага войска ў перыяд Вялікай Айчыннай вайны: «чароўным ветрам» крыніца змяніла кірунак ветра, і пушчанае фашыстамі воблака газу іпрыту атруціла саміх немцаў, не дасягнуўшы рускіх салдатаў. Акрамя гэтага, кажуць, што крыніца сапраўды гаючая, і нават акунуўшыся ў хрысцільню ўзімку сапраўды не захварэеш.
Дзе: вёска Рубяжэвічы, Стаўбцоўскі раён, Мінская вобласць
Гісторыя парку камянёў непарыўна звязана з касцёлам Святога Іосіфа ў вёсцы Рубяжэвічы. Усяго на невялікай тэрыторыі парку знаходзіцца 46 камянёў — па ліку вёсак, жыхары якіх удзельнічалі ў пабудове храма. Увесь аб'ект быў узведзены ў 2006 годзе на грошы вернікаў касцёла, таму мае велізарнае значэнне для мясцовых жыхароў. Кожны камень — памяць пра людзей, веру, згуртаванасць і сілу духу.
Славутасці побач з Мінскам: усё самае цікавае наперадзе!
Канешне, гэта далёка не поўны спіс выбітнасцяў Мінскай вобласці. Мы б не змаглі ўсё змясціць у адзін артыкул, бо нават у самых невялікіх гарадах побач са сталіцай можна знайсці незвычайныя цэрквы, спецыфічныя музеі, тэматычныя экспазіцыі і помнікі. Калі не жадаеце прапусціць усё самае цікавае, плануйце загадзя свае падарожжы, выбірайце лепшыя туры і экскурсіі і рыхтуйцеся спазнаваць Беларусь з абсалютна новага боку.
Стаўце лайкі, дзяліцеся артыкулам з сябрамі, чытайце наш Блог і падарожнічайце разам з VETLIVA!